**ÅRSMELDING STEINHUSETS VENNER 2016 Org.nr.:** 893 284 362

**Foreningens styre:**

Amund Bø leder Erik Kühle-Hansen nestleder

Ragnhild Røken Esbjug kasserer Anne Lise Jorstad

Dagfrid Birketveit

**Varamedlemmer til styret:** Kari Wøien og Marit Lysen Løken

**Revisorer:** Knut Sterud og Arne Haugestøl

**Valgkomité:** Aud Egge, Astrid Gulbrandsen og Marianne Grandum

**Representant Stiftelsen Steinhuset:** Amund Bø

**Vararepresentant Stiftelsen Steinhuset:** Erik Kühle-Hansen

Medlemstall Steinhusets Venner: 286 personer og 6 foreninger. Æresmedlemmer Steinhusets Venner: 2

Steinhusets Venner er medlem av Fortidsminneforeningen og Hadeland Folkeakademi.

**Aktiviteter og arrangementer:**

Det er avholdt 2 styremøter og 9 kulturarrangementer. Arrangementet 29.11.16 ble avlyst pga sykdom.

22.februar: **«Birken – Historien om det seige slitet».** For en fullsatt sal ga Thor Gotaas i kjent, hurtig stil til beste en gjennomgang av «Birkens» historie. Selv om turrennet nok vil bli avholdt i mange år ennå, er det vel tegn som tyder på at toppen er nådd hva antall deltagere angår.

10.mars: **«Den arabiske våren – hvor ble det av sommeren?»** Lett henslengt på podie-bordet snakket Cecilie Hellestveit seg gjennom dette alvorlige, trøstesløse tema uten pauser overhodet. Publikum var meget lydhørt, men dessverre ble det lite tid til spørsmål. Og de arabiske problemene bare vokser og vokser! Vi hører gjerne Cecilie Hellestveit igjen.

12.april **«The Voice – en kveld med Sinatramelodier».** Med sangeren Frikk Heide-Steen og vår uoppslitelige pianovenn Ivar Anton Waagaard på podiet og Frank Sinatras stemme i bakhodene var det duket for en god aften. Og det ble det.

29.april **«Clara og Fanny – den store kjærligheten» med IDIVA – trio.** Vi fikk historien om og musikk av Clara (Wieck) Schumann og Fanny (Mendelssohn) Hensel – to av 1800-tallets mest fremragende pianistinner og komponister. De to fikk svært ulike muligheter til å utøve sin kunst, og de levde i spenningsfeltet mellom den store kjærligheten til musikken og kjærligheten til mennene i sine liv. Denne kveldskonserten, med fri entré, var bare en del av arrangementet rundt åpningen av Glasslåven og kunne nok ha vært bedre besøkt.

7.juni **«Chansons d’ adieu».** Konsertkonseptet Chansons d’ adieu bestod av franske romanser fra impresjonismen – skrevet av bl.a. Fauré, Debussy og Poulenc. Konserten ble fremført av sopranen Marianne Folkestad Jahren og pianisten Joachim Knoph. Det ble absolutt en romantisk aften.

5.september **Argentinsk tangokveld med Orquesta del Centenario.** Orkesteret er et ungt, internasjonalt tangoorkester, etablert i 2012, med sin første Europaturne i 2015. Vi var lovet en kveld med tangoer, valser og milongas, både instrumentalt og med vokal. Med smektende toner og sensuell tango ble stemningen i salen til å ta og føle på.

 1

15.september **«Steinway i hundre» - pianoet i Steinhuset fyller 100 år. «20 fingre» på pianoet med Kristin Fyrand Mikkelsen og Gunnar Flagstad.** Serienummeret til pianoet tilsier byggeår 1916. Gunnar Flagstad kan kalles fadder til valg og restaurering av pianoet, og premierekonserten med nytt piano ble holdt 07.11.2001. Og hvem spilte – «20 fingre» naturligvis! På sin uhøytidlige, friske måte skapte duoen også denne kvelden i 2016 gode musikkopplevelser for en godt besøkt sal.

4.oktober **«Om kunstneren Harrington Pushwagner». Med forfatter og journalist Petter Mejlænder.** Pushwagner er en av våre viktigste samtidskunstnere og har i den senere tid oppnådd også internasjonal anerkjennelse. Pushwagner mottok prisen for beste utstiller på Høstutstillingen i 2008. Mejlænder har en inngående og personlig kunnskap om Pushwagners liv og virke og evnet å bibringe forsamlingen noe mer forståelse for Pushwagners bakgrunn og arbeider.

27.oktober **«Hvem er korrupt?» Om menneskers behov, muligheter og atferd ifølge bekvemmelighetsteorien». Med professor Petter Gottschalk.** Gottschalk har skrevet flere bøker om økonomi og korrupsjon. Den siste er «Økonomisk kriminalitet – ledelse og samfunnsansvar». På Hadeland husker vi hans kommentarer i avisen Hadeland vedrørende underslaget i HRB. Man kunne være fristet til å tro at temaet ville være tørt og professoralt, men Gottschalk er en fargerik person og har klare meninger. Det ble derfor en meget interessant kveld, og Gottschalk turnerte velvillig en god del spørsmål uten å la seg involvere i noen ny HRB-debatt.

Vi takker Kulturkontoret for Lunner og Gran og Sparebankstiftelsen Gran for økonomisk støtte.

Takk også til aktører, publikum og ikke minst kake-og kaffegjeng for deres gode bidrag.

Harestua, 31.01.2017. Erik Kühle-Hansen/sign.

**Regnskap for Steinhusets Venner. 2016**

**Utgifter:**

Honorarer: kr. 71 174,95

Inventar: 16 200,00

Annonser: 11 835,00

Åpent Steinhus: 12 142,00

Piano stemming/vedlikeh.: 7 700,00

Porto: 6 709,00

Tilbakeføring av tilskudd: 3 742,50

Div.: 13 119,04

 kr. 146 364,99

**Inntekter:**

Billettinntekter: kr. 69 650,65

Medlemskontingent: 30 200,00

Tilskudd/gaver: 25 835,00

Åpent Steinhus: 19 134,50

Div.: 263,99

Renter: 1 120,55

 kr. 146 204,69

Balanse: 160,30

 kr. 146 364,99

**Beholdning: 31/12-2016 1/1-2016**

Konto nr.: 2020 54 14895 kr. 188 964,11 kr. 189 865,11

Konto nr.: 2030 13 96067 9 776,80 9 767,80

Konto nr.: 2020 08 03133 2 745,26 2 018,61

Konto nr.: 1503 78 63332 5,05

 kr. 201 491,22 kr. 201 651,52

Underskudd: 160,30

 kr. 201 651,52 kr. 201 651,52

Jaren 1/2-2017

Ragnhild Røken/sign.